
श्री देवचन्द्र विशारद्‌ 
हिन्दी भबन प्रेस 
ला हौर 


जिनका अनुभव में यहाँ दो हज़ार मील पर 
बैठा भी कर लिया करता हूँ उन्हीं 
पूज्य पितृदेव को 
सादर समर्पित 

असामशथ्ये 


श 8. 


गायन में रोती हैं आंखें 
गायन में ही हँसते ऑठ, 
क्या लख पाओगे इसमें तुम 
मेरे अन्तस्तल की चोट ! 


आँसू आँखों में छा जाते, 
उद्रेकों से रुंघता कण्ठ--- 
भरते जीवन प्याले में क्‍या 
देखोगे मम सूनापन '! 


नवम्बर, १९३१. 


कविता 


मानस-मरू में व्यथा-लोत 
स्मृतियाँ ला भर भर देता था, 
वत्तेमान' के खूनेपन को 
“भूत! ड्वित कर देता था। 


वातावलियों से ताड़ित हो 
लहरें भटकी फिरती थीं-- 
कवि के विस्तृत हृदय-द्षेत्र में 
नतत्य हिलारें करती थीं। 


चिर-सचय से धीरे धीरे 
कवि-मानस भी भर आया 
किन्तु न फूट निकलने को पथ 


है 


भाव-तरंगिनि ने पाया । 


फिर भी कूलों से पागल सा 
छलक गया वह पारावार--- 
“कविता | कविता !? कहता 
उसमें बहा जा रहा सब संसार ! 


दिसम्बर, १९३१. 


सोंद्य्य 


[4० 


तेरी आँखों में क्‍या मद है जिसको पीने आता हूँ-- 
जिसको पीकर प्रेम-पाश में तेरे में बंध जाता हूँ! 


रे उर में क्‍या सुबर्ण है जिसको लेने आता हूँ-- 
सके लेते हृदयद्वार की राह भूल में जाता हूँ! 


9 % 


तेरी काया में क्या गुण है जिसको लखने आता हूँ-- 
जिसको लखकर तेरे आगे हाथ जोड़ रह जाता हूँ-- 


$ ५ है ७ 


दृष्टिकोण 


“हा, यदि में दीपक होता ! 
कहता फिरता है मत्त पतज्ञ-- 
कितने ही मेरे जेसे हो 

हो जाते मुझ पर उत्सर्ग ! 


झिप झिप कर दीपक कहता हे 
“हाय पतज्ना में न हुआ ! 
मदमाती सी अग्निशिखा पर 
जल कर तन्मय में न हुआ !? 


दिसम्बर, १९३०. 


कई 


बत्ती ओर शिखा 


मेरे हृदय रक्त की लाली 

इसके तन में छाई है, 

किन्तु मुझे तज दीप-शिखा ने 

पर से प्रीति लगाई है । 
इस पर मरते देख पतंगे 
नहीं चैन में पाती हँ-- 
अपना भी परकीय हुआ, 
यह देख जली में जाती हूँ। 


नवम्बर, १९३१. 


दीपावली का एक दीप 


दीपक हूँ मस्तक पर मेरे 
अग्रि-शिखा है नाच रही--- 
यही सोच समझा था शायद 
आदर मेरा करें सभी ! 


किन्तु जल गया प्राण-सूत्र जब 


स्नेह 
बुझी 
शत 


क डक ५ 3 : 


सभी निःशेष हुआ--- 
ज्योति मेरे जीवन की 
से उठने लगा घुओऑ; 


नहीं किसी के हृदय-पटल पर 
खिंची कृतज्ञता की रेखा, 
नहीं किसी की आँखों में 
आँसू तक भी मेंने देखा ' 


मुझे विजित लखकर भी दर्शक 
नहीं मोन हो रहते हें, 
तिरस्कार दविद्रूप भरे वे 
वचन मुझे आ कहते हैं--- 


बना रखी थी हमने दीपों 
की सुन्दर ज्योतिर्माला--- 
र॑ कृतन्न, तूने बुझा कर क्‍यों 
उसको खण्डित कर डाला !? 


अप्रैल, १९३२. 


एकाकिनी 


छिप जाता है प्रत्यूषा में 


जैसे स्प्तों का उल्लास, 


वेसे ही बुझ रही कुमुदिनी 


ले अतृप्त प्राणों की प्यास । 


नवम्बर, १९३१. 


पा सकता है हर कोई उसके 
मृदु सोरभ का आभास 
किन्तु इन्दु के लिए सुरक्षित 
उसके प्राणों का उच्छुवास ! 


प्रातः कुमु॒दिनी 


खींच कर ऊषा का आश्वल, 

इधर दिनकर हैं मन्द हसित | 
चर 

उधर कम्पित ह रजनीकान्त 

प्रतीची से होकर चुम्बित । 


देख कर दोनों ओर प्रणय 
जाऊँ में 
खड़ी क्‍्योंकर रह जाऊं में ! 
छिपा कर सरसी उर भें शीश 
आत्म-विस्मृत हो जाऊँ में ! 


दिसम्बर, १९३१. 
१० 


प्रातः कुम॒दिनी 


खींच कर ऊषा का आश्चजल 
इधर दिनकर हैं मन्द हसित, 
उधर कम्पित हैं रजनीकान्त 
प्रतीची से होकर चुम्बित | 


देख कर दोनों ओर प्रणय 

हो रहा मेरा उर है क्षुब्ध; 

तड़ाग के शीतरू अन्तर में 

ड्रबकर हो जाऊँ में दप्त ! 
दिसम्बर, १९३१. 


११ 


कुमुदिनी 


जला जला कर दिन भर जग को 
जब दिनमणि थक जाता है, 
दिग्वाला के आँचल में छिप 
प्रणय सान्त्वना पाता है; 


जब उत्कण्ठित रजनी प्रिय के 
चिन्तन में सुध खोती है, 
नभपथ में निज नयन बिछाकर 
कॉप कॉप कर रोती है; 


१२ 


जब तारागण बहुविधिभूषित 
हो आकाश सजा देते, 
मानों उनके अभिनन्दन-हित 
सखवागतसभा बना लेते; 


तब आते हैं इन्दु, साथ में 
लिए. विशाखों से अनुचर 
पागछ रजनी की उत्कण्ठा 
से देते हैं आंखें भर । 
तारकगण को भी सनाथ कर 
नीरव गायन से भरते, 
आँखों को विशाख की हें वे 
लज्जा से मीलित करते । 


१३ 


न र्तः 


मैं ही हूँ इतनी हीना, मुझ- 

को वे देख नहीं पाते, 

लजित सी, सहमी सी मुझको 

छोड़ अलोनी ही जाते। 
के न 


एकाकिनि होकर भी में उन- 


के स्वागत को खिलती हूँ, 
उनके जाने पर उनकी किरणों 
की रज में मिलती हूँ। 


नवम्बर, १९३१. 


दीना हूँ, हीना हूँ, फिर भी 
प्राण निछावर करती हूँ, 
जो जीवनदाता हैं उन के 
जाने पर में मरती हूँ ! 


१४ 


सन्ध्या को 


सन्ध्या को पंकज में तू अलि ! 
बद्ध हुआ तो रोता क्‍यों है ! 
निशि आएगी आने दे, मधु के 
सख्ादन को खोता क्‍यों है! 


इस सुरभित बन्धन से आकर 
मुक्त करेगी तुझको ऊषा--- 
पर तब झड़ जाएगी अविकच- 
कमलकली की मूृदु मज्जूषा ! 


क्यों विकल्‍प करता है प्रेमी ! 
तू प्रतिमा के आगे आकर ! 
क्यों भावी की चिन्ता में वू 
भूला है रसनिधि को पाकर ! 


सितम्बर, १९३१. 


आमभा से प्रदीप की मन में 
उसकी मज्जुल मूर्ति बसाले--- 
जाने फिर किन सश्ित स्मृतियों 
को ऊषा खण्डित कर डाले ! 


१६ 


तुम और में 


मैं मिट्टी का दीपक, में ही 
हूं उसमें जलने का तेल--- 
मैं ही हूँ दीपक की बत्ती 

कैसा है विधि का यह खेल ! 


है े ६ कु, 9 

तुम हो दीप-शिखा, मेरे उर 
का अमृत पी जाती हो-- 
जला जल्ा कर मुझको ही 
अपनी तुम दीपसति बढ़ाती हो । 


तुम हो प्रलय-हिलोर, तुम्हीं हो 
घोर प्रभज्लनन झंझावात, 
तुम ही हो आलोकस्तंभ, कर-- 
देती हो आलोकित रात । 


में छोटी सी तरिणी सा 
तेरी लछंपेट में बहता हूँ 
फिर भी पथ-दर्शन की आशा 
से चोटें सब सहता हूं । 


नवम्बर, १९३१: 
१८ 


मणि-मेखला 


इच्छा थी अनामिका पर में 
अंगूठी पहिना  जाऊँ; 
इच्छा थी तेरी सुषमा पर 
अपना चिह्न जमा जाऊँ । 


श्र 


वह मरीचिका थी तो उसको 
भूली ही अब रहने दे-- 
पर क्षण भर चरणों पर अपने 
भक्ति अर्प्य यह बहने दे! 


आशा थी नतशिर पर तेरे 
वरमाला पहनाऊँगा, 
आशा थी सलजवदना तुझ 
को अपना ले जाऊँगा । 


व्यर्थ हुई आशा पर मन को 
क्षणिक शान्ति वा देने दे, 
एक बार इस अलकावलि का 
एक छोर छू छेने दे ' 


२० 


थी कामना कि भुज-बन्धन में 
बॉघ तुझे ले जा पाऊँ, 
कनक-खचित-मन्दिर में प्रतिमा 
तेरी में ब्रिठठा पाऊँ। 


विफलीभूता. प्रणय-कामना 
की अब जलन मिटाने दे--- 
सस्‍्नेह-भाव से ही निज कटि पर 
मणि-मेखला लगाने दे! 


सितम्बर, १९३१, 
कर 


खण्डित स्मृति 


तन में तेरे चरणों की में 
परिमल धूलि रमाए, 
मनमें तेरे मुख की आभा 

चर 
की में याद बसाए-- 


दे 


आज लगा जब मेरा पिजञ्ञर 
उसी व्यथा से जलने 
तब तू आया उसी राख को 
पैरों तले कुचलने । 


सितम्बर, १९३१. 


तुझे खोजती कहो कहाँ पर 
भटकी मारी मारी, 
पर निष्ठुर तू पास न आया 
मेंरो रो कर हारी ! 


भूला, भूछा रहता, में भी 
समझा लेती मन को-- 
क्यों बिखराया तूने फिर 
आ गरीबिनी के धनको ! 


जब 


क्योंकर मुझे भुलाओगे ! 


दीप बुझेगा पर दीपक की . 
स्मृति को कहाँ बुझाओगे ! 
तारें वीणा की हृटेंगी-- 
लय को कहाँ दबाओगे ! 


२४ 


फूल कुचल दोगे तो भी 
सोरभ को कहाँ छिपाओगे ! 
में तो चली चली, पर अब तुम 
क्यों कर मुझे भ्रुलाओगे ! 

तारागण के कम्पन में 

तुम मेरे आंसू देखोगे, 

सलिला की कलकल ध्वनि में 

तुम मेरा रोना लेखोगे। 


पुष्पों में, परिमल समीर में, 
व्याप्त मुझी को पाओगे, 
में तो चली चली, पर प्रियवर ! 
क्यों कर मुझे भुलाओगे ? 


सितम्बर, १९३१. 
२५ 


निश्चय 


सन्ध्या की नीरवता में 
जब तुझ को में पाती हूँ, 
लखकर तेरी सुषमा को 
पुलकित मैं हो जाती हूँ--- 


तब क्‍यों तू मुझको निर्मम ! 
ऊषा की याद दिलाता, 
क्यों आशा के नव पल्लव--- 
को पैरों तले दबाता ! 


२६ 


जब ऊषा से कुछ पहले--.. 
शशि की फीकी ज्योत्स्ना में, 
च्प्ड घे न्‍ 

में प्रेम-विहला हो कर 
लगती हूं तुझे निरखने--- 


तब क्‍यों तू करता खण्डन 
मरी अभिलाषाओं का, 
अविरर् जलधारा के से 
नीरव निझर स्वप्नों का! 


्नः रन रन हा ः 


इन पीड़ा की टीसों को 
गायन में उलझा दूँगी, 
व्याकुडता की कम्पन को 
हँस हँस कर समझा टूँगी । 


न 


९७ 


ज्यों निशि के उर में सौरभ, 
में तुझ में छा जाऊँगी-- 
तुझ में अपने को खोकर 
अपने को में पाऊँगी ! 


३१ अक्टूबर, १९३१ 


२८ 


इन्दु के प्रति 


इन्दु ! तुम्हे पाने की यह कामना कितनी प्रबल है - 
और कितनी निष्फल ! 


में जब तुम्हें पाने की कामना से तुम्हारी ओर हाथ 
बढ़ाता हूँ तो संसार कहता है; चन्द्रमा के मुख पर कलूंक 
है । अगर तू उसे पाना चाहता है तो कलंक को पकड़ ले । 
चन्द्रमा स्वयं उसके स्पष्टीकरण से भयभीत होकर तेरे हाथों 
में आजायगा | 


इन्दु | मुझ से इस नीचता की आशा न रखना । 
में तुम्हारे कलंक से लाभ उठा कर तुम्हारे हृदय में स्थान 
पाना नहीं चाहता । अगर तुम्हारे मुख के उस कल॒षित 
चिह् की ओर बढ़ता हूँ तो केवल इसी इच्छा से कि उसे 
तुम्हारे मुख से हटा कर फिर तुम्हारे मुख के पवित्र सोन्दर्य्य 
को देख सकूँ । | 

तुम्हें पासकूंगा या नहीं, इसका निर्णय तो किसी 
सुदूर दिन हो ही जायगा, किन्तु तुम्हारे इस कलंक को दूर 
कर एक बार तुम्हारे मुख की छठा अवश्य देखूगा । 

इन्दु ! मेरी इस कामना को निष्फल न करना | 


दिसम्बर, १९३०. 


३० 


प्रवाह 


सलिले ! तुझे इस बात का गर्व है कि तेरा प्रवाह 
इतना गम्भीर है, तू समझती हे कि तूने अपने प्रतिद्वन्दियों 
पर विजय पाली | तू निश्चेष्ट होकर बह रही है, मानों 


के 


तुझे अब कोई चिन्ता नहीं है | किन्तु देख, तू जिन शिल्ा- 
खण्डों से टकराती थी, वे ही अब चूर्णित होकर तेरे अंग 
प्रर &ः हि च्देृे है 
त्यंग में व्याप्त हैं। जिन विशालकाय शात्रुओं को तूने 
सगर्व अपने आगे से हटाया था, वे ही रेणु होकर तेरे 
अन्त:स्थलरू पर राज करते हैं । 


निर्शर ! तू रोता हे कि तेरा पथ बद्ध है, शिलाखण्ड 
क्षण क्षण पर तुझ से टक्कर लेते हैं। तेरा प्रवाह इतना 
निरबेल हे कि एक पत्थर भी उसे रोक देता है ! देख,उसी 
अवरोह से; उसी अनन्त प्रवाह चेष्टा के कारण, तेरा हृदय 
कितना निर्मल है ! 


दिसम्बर, १९३०. 


३२ 


घट 


कझ्कड़ से तू छील छील कर आहत कर दे | 
बाँध गले में डोर कूप के जल में धर दे। 
गीला कपड़ा रख मेरा मुख आबृत कर दे । 
घर के किसी अधेरे कोने में तू धर दे। 


३३ 


हल्‍७७७ााांपंराा# एंकर न बह लक कक 


जैसे चाहे आज मुझे पीड़ित करले तू। 
जो जी आवे अत्याचार सभी कर ले तू। 
कर ढूँगा प्रतिशोध कभी पनिहारिन तुझ से, 
नहीं शीघ्र तू इन्द्र युद्ध जीतेगी मुझ से ! 


निज ललाट पर रख मुझको जब जाएगी वू। 
देख किसी को प्रान्तर में रुक जाएगी तू । 
भाव उदित होंगे जाने क्या तेरे मन में, 
सौदामिनि सी दौड़ जायगी तेरे तन में । 


मन्दहसित, सत्रीड़ झुका लेगी तू माथा, 
तब में कह डालूँगा तेरे उर की गाथा। 
छलका जल गीला कर दूँगा तेरा अश्वल, 
अत्याचारों का तुझको दे दूँगा प्रतिफल ! 
दिसम्बर, १९३१. 
३४७ 


वन्य-पुष्प की कामना 


कहाँ देवों के उन्नत भाल- 
कहाँ मेरा यह घोर लघुत्व | 
कहाँ सुरबाला के अवतंस--- 
कहाँ वन-कण्टक से बन्धुत्व ! 


३५ 


कहाँ वन-पथ के सिकता-रेणु, 
कहाँ मन्दिर पाटल में स्थान ! 
कहाँ फूलों की नीरव आह--- 
कहाँ विधना का अमिट विधान! 


चाह यदि हो सकती सम्पूर्ण, 
यही रो उठते याचक प्राण--- . 
मिटा लूँ यह जीवन की प्यास 
कामना ही से पाल त्राण ! 


दिसम्बर, १९३१. 
३३ 


प्रवास में राखी 


रक्षा | हा! इस बन्धन से ही रक्षित में रह पाता ! 
भूले जीवन की अनभूली स्मृतियों कोन जगाता । 
बिछुड़ गए. जो बन्धु न उनके दर्शन को सुध करता ! 
दूर हुआ जो देश न उसकी याद कमी मन घरता ! 


रक्षा ! जाने इससे कितनी जाग उठीं पीड़ाएँ ! 
जाने क्‍या क्‍या मघुर स्वप्न, जाने क्‍या प्रेम-कथाएँ ! 
मातृभूमि-हित उत्सुकता से कीं वे पागल क्ृतियाँ, 
७ कि कप _ ८ ४ 

शशव की, योवन की--बिखरे जीवन की वे स्मृतियां ! 


३७ 


हा 
है। 


बन्दीगह को प्राचीरें थी सीमा मेरे नभ की-- 
उसमें भी आ छाई जीवन-आशाएँ कब कब की ! 
विश्वक्षेत्र में अभिलाषाएँ मैंने थीं बिखराई--- 


८ 


जाने कैसे रक्षाबन्धन में वे सब घिर आई ! 


कठिन हथकड़ी जिस कर को करती थी केवल मण्डित, 
वह ही इस कोमल बन्धन से क्‍यों हों उठता कम्पित ! 
जाने क्‍या क्‍या रक्तकाण्ड देखे थे जिन आँखों से-- 
लख रक्षा को क्‍यों आँसू भर भर आते हैं उन में ९ 


बहिन, कभी इस बन्धन की दृढ़ता को जान सकोगी ? 
(तरल तन्तु में बंधे विश्व" का क्‍या रहस्य समझोगी ? 
केवलछ स्नेह-भाव से भेजी थी रक्षा यह तुम ने--- 
पर निस्सीम झूनन्‍्य की संज्ञा आन जगाई इसने ! 
१९२३१. 
३८ 


सम्भाव्य 


सम्भव था रजनी रजनीकर की ज्योत्स्ना से रज्ञित होती, 
सम्भव था परिमल मालति से लेकर यामिनि मण्डित होती ! 
सम्मव था तव आखों में सुपमा निशि की आलोकित होती 
पर छाई अब घोर घटा, गिरते केवल शिशिराम्बुद मोती ! 


333 


सम्भव था वन की वल्लरियां कोकिल-कलरव-कूजित होतीं, 
राग-पराग-विहीना कलियाँ श्रान्त-श्रमर से पूजित होतीं ! 
सम्भव था मम जीवन में गायन की तानें विकसित होतीं, 
पर निर्मम नीरस इस ऋतु में नीरव आशा की स्मित होतीं ! 


सम्भव था निस्सीम प्रणय यदि आँखों से आँखें मिल जातीं, 
सम्भव था मेरी पीड़ा भी सुखमय विस्मृति में रल जाती--- 
सम्भव था उजड़े हृदयों में प्रेमकली भी फिर खिल आती । 
किन्तु कहां ? सम्भाव्य-स्मृति से सिहर सिहर उठती यह छाती ! 


अक्टूबर, १९३१. 
० 


तेरा गान 


सुना मेंने जब तेरा गान-- 
हुए. बेसुध से मेरे प्राण ! 
उठा कर अपनी टूटी बीन 


लगा में भी सुलझाने तान | 


४१ 


न नः 


काँप कर तूने कहा सरोष--- 

नहीं है बुरे भले का ज्ञान ! 

किया मेरी समाधि को भंग 

मिला कर उसमें अपनी तान ?' 
न न 


सिसकती अन्तर में है आह--- 
छलक आते आंखों में प्राण । 
सुझाऊं कैसे तुझको भूल--- 
नहीं अब तक पाया में जान । 


नवम्बर, १९३१. 


हृदय में भरा हुआ क्‍यों गर्व 
आँख में भरा हुआ क्‍यों मान! 
उठाई मेंने थी वीणा-- 
बजाने को तेरा ही गान ! 


8२ 


रहस्य 


मेरे उर में क्‍या अन्तहिंत है, 
यदि यह जिज्ञासा हो, 
दर्पण लेकर क्षण भर उस में 
मुख अपना,प्रिय | तुम रख लो ! 


8३ 


यदि उसमें प्रतिविम्बित हो मुख 
सस्मित, सानुराग, अम्लान, 
धप्रेम-स्निग्घ है मेरा उर भी, 
तत्क्षण तुम यह लना जान ! 


यदि सुख पर सोती अवहेला 
या रोती हो विकरू व्यथा; 
दयाभाव से झुक जाना, प्रिय ! 
समझ हृदय की करुण कथा ! 


फरवरी, १९३२. 


मेरे उर में क्या अन्तर्दित है, 
यंदि यह जिज्ञासा हो, 
दर्पण. लेकर क्षण भर उसमें 
मुख अपना, प्रिय | ठुम लख लो! 


8४ 


तेरा-मेरा 


जैसा बिखर गिरे पत्तों का 
विजन विपिन वीथी से प्रेम--- 
वैसा ही है तेरे-मेरे-- 
प्रण॑य-मार्ग का चित्रित नेम | 


8५ 


भम्न चाह की धूली सा में 
चरणों में हूँ बिछ जाता--- 
किन्तु समीरण के हर झोंके 
में तू हँसता उड़ जाता ! 


बढ _् री ४ 2. 
जैसा हैं बीते बसनन्‍त से 
€ः बे य 
जजर भोरे का संयोग 

५ > से 
वेंसा ही है मेरा ठुझ सं--- 


(तू है मेरे लिए. नहीं यह 

तत्त्व लिया है मैंने जान-- 

फिर भी हृदय तरज्ञों में है 

भरा हुआ तेरा ही ध्यान ! 
नवम्बर, १९३१- 


४६ 


असीम प्रणय की तृष्णा 


५ 
आशाहीना रजनी के अन्तर की चाहें 
हिमकर-विरह-जनित वे भीषण आहें 

जल जल कर जब बुझ जाती हैं, 


जब दिनकर की ज्योत्स्ना से सहसा आलोकित 
अभिसारिका उपषा के मुख पर पुलकित 
च् 


ब्रीडा की लाली आती है, 


४8७ 


भर देती हैं मेरा अन्तर- 
जाने क्‍या क्‍या इच्छाएं--- 
क्या अस्फुट, अव्यक्त, अनादि, 
असीम प्रणय की तृष्णाएँ ! 


भूल मुझे जाती हैं अपने जीवन की सब कृतियां--- 
कविता, कला, विभा,प्रतिभा--रह जातीं फीकी स्मृतियाँ । 
अब तक जो कुछ कर पाया हूँ, तृणवत्‌ उड़ जाता है--- 
लघुता की संश्ा का सागर उमड़ उमड़ आता है-- 


तुम,केवल तुम--दिव्य दीसि से, 
भर जाते हो शिरा शिरा में, 
तुम ही तन में, तुम ही मन में, 
व्यास हुए ज्यों दामिनि घन में, 
तुम,ज्यों धमनी में जीवनरस--वुम,ज्यों किरणों में आलोक ! 


४८ 


क्या दूँ, देव! तुम्हारी इस विपुला विभुता को में उपहार ?! 
में, जो छुद्रों में भी क्षुद्र; त॒म्हें, जो प्रभुता के आगार ! 


अपनी कविता १ भव की छोटी घटनाएं जिसका आधार ! 
कैसे उस की परिमा में भर दूं घहराता पारावार ! 


अपने निर्मित चित्र ? वही जो असफलता के शव पर स्तूप ! 
तेरे कल्पित छाया-अभिनय की छाया के भी प्रतिरूप ॥ 


अपनी जजं॑र-वीणा के उलझे से तारों का संगीत ! 
जिसमें प्रतिदिन क्षणभँगुर लय-बुदबुद होते रहें प्रमीत ! 


४९ 


रे 


विश्वदेव | यदि एक बार, 
पाकर तेरी दया अपार, 
हो उन्मत्त,भुला संसार-- 
में ही विकलित, कम्पित होकर--- 
नश्वरता की संज्ञा खोकर--- 
हंसकर, गाकर, चुप हो, रोकर--- 
क्षणभर झंकृत हो--विलीन हो--होता तुझसे एकाकार ! 
पाकर तेरी दया अपार, हे विश्वनाथ ! बस एकबार ! 
मई, १९३२. 


५० 


$ 


दृष्टि पथ से तुम जाते हो जब 


तव ललाट की कुश्वित अलकों 
तेरे ढरकीले आश्चल को 
तेरे पावन चरण-कमल को 
घुक़र धन्य भाग अपने को लोग मानते हैं सब के सब | 


५१ 


म तो केवल तेरे पथ से 
उड़ती रज की ढेरी भर के, 
चूम चूम कर सश्बय करके 
रख भर लेता हूँ मरकत सा मैं अन्तर के कोषों में तत्र | 


पागल झज्झा के प्रहार सा, 
सान्ध्य रश्मियों के विहार सा, 
सब कुछ ही यह चला जायगा--- 
इसी धूलि में अन्तिम आश्रय मर कर भी में पाऊँगा दब. 


दिसम्बर, १९११. 
५२ 


२ आकर स् ५ 
कहो केसे मन को समझा लूँ 


झंझा के द्रुत आधघातों सा, 
य्रति के तरलित उत्पातों सा, 
था वह प्रणय तुम्हारा,प्रियतम ! 
फिर क्‍यों, फिर क्‍यों इच्छा होती, बद्ध इसे कर डा ? 


५३ 


सान्ध्य रश्मियों की उच्छवासों, 
ताराओं की कम्पित सांसों, 
सा था मिलन तुम्हारा, प्रियतम ! 
फिर क्‍यों, फिर क्‍यों अँखें कहतीं, उर में इसे बसादूँ ! 


उल्का-कुछ की रज परिमल सी, 
जलप्रपात के उत्थित जल सी, 
थी वह करुणा दृष्टि तुम्हारी--- 
फिर क्‍यों, प्रियतम ! अन्तर रोता, युग युग उसको पार ! 
कह्दो केसे मन को समझा ! 
मार्च, १९३२. 
७ है. 


प्रश्नोत्तर 


“प्रिय | मेरे चरणों से पागल सी ये लहरें टकराती हैं; 
मेरे सूने उर-निकुज्ञ में क्या कह कह कर जाती हैं?” 

एक बार तेरे सुन्दर चरणों को जब वे छू लेती हैं-- 
“नहीं पुन: यह भाग्य मिलेगा? यही सोच वे रो देती हैं।” 


लक. 3. 


“प्रिय! जब मेरे गात्रों म आकर छिप जाता है मलयानिल, 
तब किस ध्वनि से मुखरित हो उठता है मरा विछुलित आँचल/” 

“तरा कुसुम कल्वर पहले ही है उससे अधिक सुवासित--- 
यही दख दह ठण्ढी आहें भर लेता है होकर लज्जित !” 


“प्रिय ! जब तुझको मिलने आती हूं में खेतों में से होकर, 
तब क्यों सुमन नाच उठते हैं अपने तन की सु-धबुध खोकर १? 
“तू इतनी सुन्दर होकर भी बनी हुई है. इतनी भोली--- 
ते ल ः. अऔ ठो टी !2) 
यही देख मन रज्ञलित हो तुझ से करते हैँ सुमन ठठोली ॥ 


दिसम्बर, १९३१. 
५६ 


गान 


वेणु से व्यथा खोत बहता है । 
लख कर उसको मानस-हंस नहीं वश में रहता है । 


में हूँ निबंछ, मान चुका हूँ तेरे आगे अपनी हार--- 
फिर क्‍यों तीखे तान-शल्य से निष्ठुर ! मुझे रहा है मार ! 
अभिमानी हू, तो क्या १ जब भी वंशी की सुन पड़ी पुकार-- 
नत-मस्तक हो आ जाऊंगा करने को तेरी मनुहार ! 


»५ी 
७ 


विजयी ! तुझ को नहीं सोहती यह विज्ञितों की अवहेला; 
बन उदार क्षणभर मुझ को दे आत्मवश्चना की बेला | 
छल दूं अपने ही को कह कर 'मेंने भी प्रतिरेध किया--- 
नहीं पराजय है यह, मेंने स्वयं आत्मबलिदान दिया ।' 


कहता तो हूँ, मान चुका हूं 

तेरे आगे अपनी हार--- 
२ चर 

नहीं ओर है ठोर कहीं मुझको 

जाने को, रे अनुदार ! 


वेणु से व्यथा खोत बहता है । 
मानस के श्रतिपुट में मेरा ही रहस्य कइता है । 
सितम्बर, १९३२. 
५८ 


अरे किस आशा से हो आए 
किस के अभिसारी--किस के छल से हो गए लुभाए ! 
तटिनी अतुलित वेगवती है, 
तरिणी सूखे पत्ते सी है; 


इस हठ को साहस कहते हो-नाविक ! हो बोराए ! 
सारा वैभव झट खो जाए ! 


५६ 


इसे न समझो स्नेहनि्शरी, 

या करुणा की मदुल चचरी, 

यह प्ररूयंकर प्रेम-प्रवाहइ-नहीं अनुमव कुछ छाए। 
अरे, किस आशा में हो आए १ 


इस के अप्रतिहत प्रवाह में 

वारि-चक्र के उर अथाह में 

क्षणभर भी तुम को यदि आने दूँ तो क्या हो जाए ! 
सारा वेभव झट खो जाए . 


भूल जाय दारक्षिण्य-जल्पना, 

बिखरे प्रणव मरीचि-कल्पना, 

छिलत्न-भिन्न तरिणी हो मतवाले ! कुछ हाथ न आए ! 
अरे, किस आशा में हो आए ! 


६० 


बने ठने हो, रहो दूर ही--- 

अपरीक्षित हो, रहो शूर ही--- 

क्यों पड़ते हो “प्रेम विषर्था में उचितानुचित भुलाए 8 
सारा वेभव झट खो जाए 


ब्रेठ कूल के दूर्वादल में, 
मेरे निर्मेल, शीतल जल में, 


देख प्रतिच्छाया तुम अपनी रक्खो मान बनाए : 
अरे किस आशा में हो आए ? 


सितम्बर, १९३२. 


६१ 


आराधना 


देवी, में तुम्हारी पूजा के लिए तो आया हूँ, किन्तु 
अचेना के लिए मेरे पास कुछ नहीं है। 


में पूजा के लिए सुमन सशञ्बय करने गया था। बन 
में बहुत मारा मारा फिरा, कितने ही बृश्चों की डालें तोड़ 
डालीं, कितनी लतिकाएँ उखाड़ फेंकीं, किन्तु तुम्हारी पूजा 
के योग्य एक भी फूल न मिला | मिला क्‍या ? यह मेरे 
शरीर को छिन्न करने वाले सूखे हुए कांटे, और यह बहते 
हुए रक्तस्नोत की व्यथा ! 


श्रे 


देवी, पूजा के लिए मुझे बहुत खोजने पर भी फूछ न 
मिले | किन्तु इस कारण में आराधना से वश्चित नहीं रहँगा। 
इन कारों का मुकुट तुम्हारे शीश पर पहनाऊँगा, और 
फिर एक बार तुम्हारी ओर देखकर, तुम्हारी प्रतिमा अपने 
हृदय में बसा कर, चल्श जाऊँगा । 


जिन फूलों से म॑ तुम्हारे सुन्दर चरणों को ढॉप देता 
वे मुझे मिले नहीं। अगर मिल भी जाते तो शायद 
सोरभह्दीन होते, शायद उसमें रह्गठ का अभाब होता । 
किन्तु जिन कॉटों को मुकुट में तुम्हें पहनाऊँगा, वे मेरी 
एकाग्र उपासना से सुरभित हैं, और मेरे रक्त की छालिमा 
उन्हें सुन्दर बना रही है । 


देवी, कोटे समझ कर मेरी इस तुच्छ भेंट को' 
डुकराना मत ! 
सितम्बर, १९३१. 


नियति वच्नर के मारे 
रं गंज्ञा की महानता में, 
अप्रतिहत गति से प्रतिकूल दिशा में, 


चले जा रहे थे दो तारे । 


द्‌ ४ 


दोनों एकाएक परस्पर 
आकर्षित हो, वर्द्धभान गति से निजपथ से हटकर 
खिंचे चले आए. बेचारे । 


शक्ति रहस्यमयी से प्रेरित होकर 

प्रतिकूलता भुलाकर, निज रवाभाविक गति को खोकर, 
नियति वचज् के मारे । 

अति समीप दोनों आ पहुँचे, 

अपनी गति से जनित तेज को नहीं सह सके, 
पिघले--भस्म हो गए--क्षार हो गए सारे ! 


क्षार पुज्न भी निराकार उस झूत्य व्योम में ही खोगया । 


व्यज्ञक उनके प्रबल प्रणय का 
एकमात्र स्मृति चिह्ल रहा क्‍या !? 


६५ 


--नीरव, प्रोज्ज्वल, एक क्षणिक विस्फोट मांत्र ! 
उसके बाद ! वही स्वगंगा का प्रवाह 
तिरस्कार से भरा--निश्चका अमभा रात्रि ! 


२< ८ 2५ 


हम तुम भी; प्रतिकूल प्रकृतियाँ 
बिषम स्वभाव, और अति उत्कट रुचियॉ--- 
किस अज्ञात प्रेरणा से दोनों थे खिंचे चछे आए--- 

कितना निकट चले आए ! 
किन्तु न अपने प्रणय-तेज को भी सह पाए--- 
०" झून्य में गए भरुलाए ! 
जून, १९३२. 

६६ 


नहीं तेरे चरणों में-.- 


कानन का सौन्दर्य्य छूट कर, 
सुमन इकट्ठे करके ; 
धो सुरभित नीहार कणों से-. 
आचल में मैं भरके, 
देव | आऊँगा तेरे द्वार। 
किन्तु नहीं तेरे चरणों में दूँगा बह उपहार ! 


६७ 


खड़ा रहूँगा तेरे आगे 
क्षणभर में चुपका सा, 
लख कर मेरे कुसुम जगेगी--- 
तेरे उर में आशा, 
देव ! आऊंँमा तेरे द्वार ! 
किन्तु नहीं तेरे चरणों में दूँगा कुछ उपहार ! 


तोड़ मरोड़ फूल अपने में 
पथ में. बिखराऊँगा; 
पैरों से फिर कुचल उन्हें, में 
पलट चला जाऊँगा । 
देव | आऊंगा तेरे द्वार ! 
किन्तु नहीं तेरे चरणों में दूँगा बंह उपहार ! 


९८ 


क्यों? में ने भी तेरे हाथों 
सदा यही पाया है- 
सदा मुझे जो प्रिय था उसको 
तू ने ठुकराया है ! 
-. देव [ आडँंगा तेरे द्वार ' 
किन्तु नहीं तेरे चरणों में दूँगा वह उपहार ! 


शायद आँखें मर आएँ-.. 
आचल से मुख ढक हूँगा; 
आँखों में, उर में,क्या है, यह 
तुम्हें न दिखने दूँगा ! 
देव ! आडँगा तेरे द्वार ! 
किन्तु नहीं तेरे चरणों में दूंगा कुछ उपहार ' 


अप्रैल, १९३२. 
६९ 


जीवन का मालिन्य आज क्यों में धो डाल ? 
उर में संचित कल॒षानिधि को क्‍यों खो डा ? 


कहाँ, कौन है जिस को है मेरी भी कुछ परवाह, 
जिसके मन में मेरी कृतियाँ जगा सकें उत्साह ! 


विश्वनगर की गलियों में खोए कुत्ते सा, 
झंझा की प्रमत्त गति से उलझे पत्ते सा। 


हटो, आज इस घछृणापात्र को जाने भी दो दृट--- 
भव-बन्धन से साभिमान ही पा लेने दो छूट ! 


अक्टूबर, १९३२. 
9० 


आज चला हूं ! 


पथिक ! क्‍यों व्यर्थ प्रयास उठाते हो ? 
छूट चुकी जो नाव घाट से, क्‍यों अब फेर बुलाते हो ! 
जब ऊषा की लाली फेली 
कालिन्दी की छहरों पर, 
जब तट का वज्जुल वन झंकृत 
हो उठता था ठहर ठहर । 
कामिनियाँ चल-चितवन से 
तड़पा, कर देती थीं बेहाल, 
उज्ज्वल गगरीसे कश्नन किरणों 
के फेल रहे थे जाल । 


9 १ 


जनाकीर्ण हो रंग विरंग विभूषित था कालिन्दी घाट, 
तब से में था खड़ा जोहता तेरे ही आने की बाद | 
नहीं अगर आए तो अब क्यों मुझ को फेर बुल्ाते हो ? 

पथिक ! क्‍यों व्यर्थ प्रयास उठाते हो ? 


दिनभर की तपती किरणों में 
कालिन्दी जब सोती थी, 
व्यथित हृदय की हक सरीखी 
कल कल हछहरें रोती थीं। 


पर्ण-हीन वज्जुल वन-सून 
-.. जीरव सा पड़ता था जान, 
. तब भी मेरे अन्तर्पट पर 
जमा हुआ था तेरा ध्यान । 


७२ 


फटे हुए, बिखरे अरमानों सा लखता नभ का विस्तार, 
तब भी में था खड़ा चैय्य से » छे चलने तुमको उस पार | 
निष्फल करके मेरी साध, कहो क्‍यों फेर बुलछाते हो 

पथिक ! क्‍यों व्यर्थ प्रयास उठाते हो? 


सन्ध्या भी हो आई, लेकर 
रवि को संग में लुप्त हुई, 
ताराभूषित रजनी के अश्वल 
में प्रथ्वी सुप् हुई । 


नीले नम से नीला जल, 
नीले प्रान्तर से नीछ कछार, 
मिल कर एक हुए, नीलिम 
आभा से दीमत हुआ संसार | 


3३ 


उस भैरव नीलिम प्रवाह में खो सी गई तरी मेरी, 
किन्तु छुटा अपने को भी मैं पा न सका कुछ सुध तेरी ! 
व्यथ मुझे रख बाट जोहता, अब क्‍यों फेर बुलाते हो : 

पथिक ! क्‍यों व्यर्थ प्रयास उठाते हो £ 


््‌ 


दूर कूछ पर सुन पड़ता है तेरा मुदु आहान-- 
धनाविक ! रे नाविक ! रुक जा, क्‍यों छोड़ चल्ग निजस्थान ४ 


नहीं किन्तु मैं पलट्ूँगा नौका को जब उस ओर-- 
जल कर ही छोड़ा है मैंने कालिन्दी का छोर ! 


छठे 


बहती है ?---बह जाने दूँगा ! हूँगा अन्तर्धान ! 
खो जावेगी ?--मैं अगाघ में पाऊँगा निर्वाण ! 


तुम छूटोगे ?---.अब क्या वश्ज है ? तुम्हीं देर कर आए. ! 
मैंने बाट जोहते आंसू अगणित बार गिराए ! 


३. 


नहीं उपेक्षा इसे समझना ! कुद्ध न मुझ पर होना ! 
. यह है केवल आशाभम्न हृदय का सूना रोना ! 


में क्या हूँ जो करूँ उपेक्षा ? में तो नाबिक भर हूँ ! 
-मुझ में क्‍या सत्ता है जो अनुकम्पा को हेय गिन ! 


७५ 


तुम हो धनी, तुम्हारे दर्शन से कतार्थ सब होते, 
पाकर कृपा-दृष्टि भर ही वे पुलकित हो सुध खोते। 


मेँ बस बाट जोह कर ही तो बैठा रह जाता हूँ--- 
उतने में भी नहीं कामना पूरी कर पाता हूँ ! 


में यदि नाव बहा दूँ--तेरी सेवा में हैं और अनेक ! 
तुम यदि मुझे छोड़दो--विश्वप्रिय ! मेरे हो बस तुम एक | 


इसी लिए, कद्दता हूँ इसको नहीं समझना देव | विरक्ति ! 
नहीं उपेक्षा है यह, केवल बिवश-भाव की है अभिव्यक्ति ! 


७३ 


४. 


अब न पुकारो | बह जाने दो 
नेय्या को वारिधि की ओर ! 
याद दिला कर विफल प्रतीक्षा 
की न करो अब व्यथा विभोर ! 


आजाते तुम--चिर-रजनी मेंः 
भी भर जाता दिब्य प्रकाश | 
छोटी नोका में ही पा जाता 
में ईश्वरता का भास। 


नहीं समय पर आए--अब क्या ? 
अब एकाकी जाने दो ! 
ध्तणिक मिलन को क्षुद्र व्यथा को 
चिर विरह में बुझाने दो ! 


| ॥ 3 कं हि के + हु शक हर ह्ः फू ४. .) लि षूः 

सूना नभ---सूनी रजनी---सूना 
तारागण का उल्लास--- 
सूनी नोंका--सूना में---सूना 
लहरों का नीरव हास ! 

सूने भव में तिरोभूत होने 

में आज चला हूँ-- 

रोको मत ! तुम को खोकर में 

भूलठा हुआ भल्त्र हूँ! 


जूत, १९२२- 


८ 


तेरा स्थान 


ऊषा अनागता पर प्राची 
में जगमग तारा एकाकी; 
चेत उठा है शिथिल समीरण, 
में अनिमिष हो देख रहा हूँ 
यह रचना भेरव छत्रिमान । 


दूर कहीं पर, रेल कूकती, 
पीपलछ में परभ्ता हूकती, 
स्वर-तरद्ध का यह सम्मिश्रण 
जाने जगा जगा क्‍यों जाता 
उर में विश्वस्नेह का ज्ञान ! 


७९, 


वस्तुमात्र की सुन्दरता से, 
जीवन की कोमल कविता से, 
भरा छलकता मेरा अन्तर--- 
किन्तु विश्व की इस विपुल्य 
आभा में कहीं न तेरा स्थान ! 


भुला भुला देती यह माया 
कहाँ तुझे में हूँ खो आया 
यदपि सोचता बड़े यज्ञ से; 
बिखर बिखर जाते विचार हैं 
पाकर यह आकाश महान ! 


नवम्बर, १९३१. 


€० 


गान 


विफले वे ॥) | वि 0०4 

< ९ 


ञ्े 


क्या है प्रेम ? घनीभूता इच्छाओं की ज्वाला है : 
कल प हि प्‌ 
क्या है विरह ? प्रेम की बुझती राख भरा प्याला हैं ! 
तू ? जाने किस किस जीवन के विच्छेदों की पीड़ा--- 
नभ के कोने कोने में छा बीज व्यथा का बोजा ! 
विफले ! विश्वक्षेत्र में खोजा . 


नाम प्रणय--पर अन्तस्तल में फूट जगाने वाली | 
एकाकिनि--पर जग भर को उद्धान्त नचाने वाली ! 
अरी, हृदय की तृषित-हूक--उडन्मत वासना-हाला ! 
क्यों उठती है सिहर सिहर, आ;मम प्राणों में सोजा : 
विफले ! विश्वक्षेत्र में खोजा - 
पुल्नीभूते प्रणय बेदने * 
आज विस्म्रता होजा ५ 
जुलाई, १९३२. 


८९ 


विदा 


विदा | विदा | इस विकल विश्व से विदा ले चुका ! 
अपने इस अति व्यस्त जगत से जुदा हो चुका ! 


देख रहा हूँ मुड़ मुढ़ कर--यह मोह नहीं है, 
नहीं हृदय की विकलक निबलता फूट रही है 


नाच रहा हूँ, कल जिसको खोजते स्वयं खो जाना है-- 
'उस निर्बेद, अतीन्द्रिय जग में मुझ क्‍या क्‍या मुलाना है ! 


गीति 


मॉझी, मत हो अधिक अधीर ! 
साँझ हुई, सब ओर निशा ने फैलाया निज-चीर, 
नभ से अज्ञन बरस रहा है नहीं दीखता तीर । 
किन्तु सुनो ! मुग्धा वधुओं के चरणों का गम्मीर--- 
किज्लिण नूपुर शब्द लिए आता है मन्द समीर । 
थोड़ी देर प्रतीक्षा कर ले साहस से है वीर--- 
छोड़ उन्हें क्या तटिनी-तट पर चल देगा बेपीर ! 
माँझी, मत हो अधिक अधीर ! 
दिसम्बर, १९३१. 
८४ 


गीति 


छोड़ दे माँझी, तू पतवार ! 
आती है दुकूल से मृदुछ किसी के नूपुर की झड्लूगर, 
कॉप कॉप कर “ठहरो,ठहरो !” की करती सी करुण पुकार | 
किन्तु अंधेरे में मलिना सी देख चिताएँ हैं उस पार, 
मानों वन में ताण्डव करती मानव की पशुता साकार । 
छोड़ दे, माँझी तू पतवार ! 


जाना बहुत दूर है, पागल सी घहराती है जलघार, 
झूम झूम कर मत्त प्रभज्ञन करता है भय का सश्ञार, 
पर मीलित कर आँखों को तू तज दे जीवन के आधार--- 
ऊषा नभ में नाच रही होगी जब पहुँचेंगे उस पार ! 
छोड़ दे मॉझी, तू पतवार ! 
नवम्बर, १९३१. 
८५९ 


गान 


दूर है वह भविष्य,अति दूर + 
भाग्यरे, निष्ठुर क्रूर ! 


चाह हृदय में भरी हुई है उसको पार्लू , 
ऐक्यमाव में अपना मैं पार्थक्य मियर्ल , 
अहंभाव पर वार प्रेम का 
बैठ जाय भरपूर ! 


८९ 


आशा वह ! वास्तव में क्‍या है ? वह मरीचिका ! 

प्राणों को तड़पाने वाली, वह विभीषिका ! 
वश होता तो माया का कर 

देता शीशा चूर ! 


पिघलेंगे कब पत्थर ? लोहा पानी होगा ! 

जीवन की इस निविडरात्रि में दिन भी होगा! 
अन्तर्पट पर कोई लिख लिख 

जाता “अरे ज़रूर !! 

क्या है १ क्रर काल की है गतितो भी क्‍या है ? 
आप /5 ५ ेु 

मंने भी तो आज मृत्यु को साथ लिया है ! 
प्राणों की है होड़ देखलें--- 


कोन निकलता झूर ! 


सितम्बर, १९३२. 


८9 


प्राण क्या हुआ प्रमाद 


क्रैसा यह मालिन्य वदन पर---आँखों में अवसाद--- 
उर में आश्रित किसकी पीड़ा--कसक-भरी सी याद ! 
प्राण, क्‍या हुआ प्रमाद ! 


८८ 


भाव-छोक की क्रिस नगरी में विचरण करते ? 

किस दिवाज्ञना की चितवन को उर में धरते? 

मर कर जीते, जीकर पुन: पुनः हो मरते ! 

मुद्द रे, उत्सुक सुनने को किस स्वर्वीणा का नाद ! 
प्राण, क्‍या हुआ प्रमाद ! 


देखो,सान्थ्य सूर्य्य की किरणें जछा रहीं जगती को --- 
ल्ालिम मदिरा के सागर में डुबा रहीं जगती को--- 
उन्मद, उद्‌भ्रम, बन्धमुक्त कर भुला रहीं जगती को--- 
प्रागठ, कानों में कहतीं हैं एक दिव्य संवराद--- 


प्राण, क्‍या हुआ प्रमाद ! 


“भूले कही ? कहाँ पाओगे स्वप्न-छोक का सार ? 

कहाँ अप्सराओं की आँखें, मन्दाकिनी कछार ? 

खोलो, खोलो आँखें, देखो खोल हृदय के द्वार ! 

पड़ा हुआ है पैरों में ही सश्वित सब आह्ाद ! 

। प्राण, क्‍या हुआ प्रमाद ! 
८९, 


बिक छः 


अरे, दूर पर आख लगाए, भूले अपना स्वत्त्व ! 
अपनाने के इच्छुक ! लोभी ! कर दो दूर ममच्त्व ! 
वैरों पड़ी लता को छलखकर सीखो जीवन तत्त्व ! 

मर कर पालो रे अमरत्त्व ! 


खो दो अपने अपनेपन को, आज मिटालो साथ ! 
प्राण, क्‍या हुआ प्रमाद ! 


सितम्बर, १९३२. 


९० 


पूवे स्म्रति 


पहले भी में इसी राह से 
जाकर फिर फिर हूँ आया--- 
किन्तु झलकती थी इस में तब 
मधु की मन-मोहक माया ! 


हरित-छटामय-विटप-राजि पर 
विलडलित थे पलाश के फूल-..- 
मादकता सी भरी हुई थी 
मलयानिल में परिमल घूल ! 


९१ 


पागल सी भटकी फिरती थी 
बन में भौंरों की गुज्ञार, 
मानों पुष्पों से कहती हो, 


'मधुमय है मधु का संसार !' 


कुज्ञों में तू छिपती फिरती-- 
करती सरिता सी कल्लोल, 
व्यंग्य्माव से सुझ से कहती 
क्या दोगे फूलों का मोल 7 


हँस हँस कर तू थी खिल जाती 
सुनकर मेरी करुण पुकार-- 
धमायाविनि ! मरीचिका है यह, 
या छलना, या तेरा प्यार £ 


न्‍- 
९.< 

र 
कह 


जाकर फिर फिर 
किन्तु झलकती 


बार मे 


इसी राह स 
हूँ आया-- 
थी इसमें तब 


मध॒ की मन-मोहक माया ' 


चला जा रहा हूँ इस पथ से-- 
ले निज मूक व्यथा उद्धान्त, 
किन्तु आज छाया है इस पर 
नीरव सा नीरस एकान्त ! 
पुष्पच्छटा-विहीन खड़े-...- 
रोते से छलखते हैं तरुवर--- 
पीड़ा की उच्छवासों सी 


कंपती हैं शाखाएँ सरसर ! 


<्दे 


बीता मधु, भूछठा मधु गायन 
ब्रिखरी भोरों की गुज्लार; 


दबा हुआ सूने में फिरता 
वन-विहगों का हाहाकार ! 


अन्तस्तल में मीठा मीठा 
गूंज रहा तेरा उपहास--- 
मानस-मरू में कहाँ छिपाऊँ 
में अपने प्राणों की प्यास! 


कई बार में इसी राह से 
जाकर फिर फिर हूँ आया--- 
किन्तु कहाँ इस में पाऊँ 
वह मधु की मन-मोहक माया ! 


नवम्बर, ११३१. 
९४ 


[कप दा 
शिशिर के प्रति 
मेरे प्राण सखा हो बस तुम एक, शिश्षिर ! 


छाई रहे चतुर्दिक्‌ शीतल छाया, 

रोमाश्वित, ईषत्कम्पित होती रहे क्षीण यह काया; 

ऊपर नील गगन में,घवल घवल, कुछ फटे फटे से, 

अपने ही आन्तरिक क्षोभ से सकुचे, कटे कटे से, 

जीवन में उद्देश्यहीन सी गति से आगे बढ़ते बादछ-... 

घिरे रहें बादल, पर बरस न पाएँ... 

मेरे भी--में रहूँ नियन्त्रित,मूक, यदपि आँखें भर आएंँ | 
अरे ओ मेरे प्राण सखा, शिश्िर ! 


38. 


सूनी सूनी, खड़ी ठिठुरती, पर्णहीन दुक्षों की पॉत, 

सिर पर काली शार्खे मानों झुलस गए हों गात; 

कहीं न फूल न पत्ते, अंकुर तक भी दीख न पाएँ--- 

नहीं सिद्धि के सुखद फलों की स्मृतियां हमें चिढ़ाएँ 
सम-दुःखी ओ विधघुर शिशिर ! 


केवल दूर खड़ी, सकुचाती, कुछ कुछ डरी हुई सी-- 
आगे बढ़ती, फिर फिर रुक रुक जाती,सहम गई सी--- 
बह-भावी वसन्‍्त की आशा-वह, तेरी जीवन आधार ४ 
सस्ते ! सदा वह दूर रहेंगी--निष्कलंक वह आभा, 
हम तुम उत्षको छू न सकेंगे---हम तुम--जिनके 
कर कल॒षित हैं अन्तदाह धुए से : 
चाहते ही हम रह जाएँगे, नहीं कभी पाएंगे । 


९६ 


फिर भी-बेसी ही मेरे प्राणों में रहे अनबुझी आशा, 
झिंपती चाहे जावे, किन्तु न बुझने पावे ! 
इन प्राणों में; जो होते ही रहे सदा से विफल-प्रयास--- 
कभी न कुछ भी कर पाए--रोने तक को समझे आयास | 


केवल भरे रहे, अस्फुट आकांक्षाओं से--- 
भरे रहे---बस ! भरे रहे, हा फूट न पाए ! 
यह साकांक्ष विफलता ही 
रहे घुताा उस मैत्री की 
जिस पर घूम रहे हैं प्राण, पाकर साथ तुम्हार 
अरे,समदु:खी,सहभोगी,ओ बच्चित प्राण सखा, 
शिशिर ! 


सितम्बर, १९३२. 


९ 


बेठी हो कविता रचने ! 


मूढ़े करले म्ृदुल लेखिनी । 
आज लगी हो क्‍या करने : 
किसके चिन्तन में विमुग्ध है 
बैटी हो कविता रचने : 


हम तो हैं कुरूप, पागल से 
मोर... मारे फिरते 
सुन्दरता की रज 
मानस कोषों में भरते 


/ज॥/? 


9 


7 


त्द 


ले 
ह। 


कि 


संचित जब कुछ हो जाती हैं, 
फूले नहीं समाते हैं-- 
उसके कण कण को बिखरा 
कविता, में कवि कहलाते हैं | 


तुम--तुम ता हो स्वयं विश्व के 
जुन्दरतासागर की सार-- 
क्रिसकी आभा की घूली से 
तुम भरती हो हृदयागार ? 


मृढे | अपने से भी सुन्दर 
किसका चिन्तन करती हो !? 
किसके कीर्तन में बैठी 
कविता चेष्टा तुम करती हो? 


हे 


५ दिसम्बर १९३१ 


भूल 


जब में लोगों को सौन्दर्य की चचो करते सुनता हूँ तो 
भरा हृदय विस्मय से परिष्ठावित हो जाता है। मैं तेरा स्मरण कर 
सोचने लगता हूँ, क्या ठझसे भी अधिक सुन्दर कोई हैं ! 


इस विस्मय में में यह पूछना भूल जाता हूं कि क्‍या 
मुझसे अधिक कुरूप भी कोई है ! 


दिसम्बर, १९३०. 


१०० 


हेली 
प 
प्छ कि ऐप रु 
दृदय पूछता हँ---प्रेम क्या है ? 
मन उत्तर देता है--प्रेम माया जाल है| 


हृदय पूछता है---यह केसा जाल है जिसमें मकस्वी के 
साथ मकड़ी भी बद्ध हो जाती है ! 


मन हँस कर कहता है---जिस दिन तुम बद्ध होगे उसी 
दिन इसका उत्तर पा सकोगे ! 


दिसम्बर, १९३१. 
१०१ 


स्नेहलता 


उसकी स्मृति मात्र से हृदय में अभूत स्फूर्त्ति का 
संचालन हो आता है। वह स्वयं निर्जीव है, किन्तु दूसरों 
का पोषण करती है। स्वये निबेल है, किन्तु दूसरों को 
शक्ति प्रदान करती है । 


१०३२ 


उसकी जड़ों ने कोमल हृदय खण्ड मे स्थान पाया 
था, उसका सौरभ शरीर में व्याप्त था। अश्र निर्शर के 
जल से उसका सिंचन हुआ था | उसके सुकोमल अंकुर 
प्राण वायु के झोंके से कम्पायमान हो रहे थे । 


किन्तु उस तरुण लछतिका को विद्रेप झझा न उस्बड़ 
सका, कलह की दुर्गन्‍्ध उसके सौरभ को न दवा सकी, न 
सत्यु की प्रठझय लहरी उसे डुबा सकी | 

वह स्नेहलता थी ! 


दिसम्बर, १९३०. 


#०३ 
हर] है 


नियति 


हृदय का स्वातन्त्र्य प्राप्त करने के लिए दरीर को बंद्ध 
करना पड़ता हैं। 


जब श्रमर कमलकली में बंध जाता है तब मत्त होकर 
नाचने लगता हैं | 


प्रिय के अबसान में ही प्रेम का पूर्ण विकास 
होता है । 


कमल्कली जब झड़ जाती है, तब ही उसमें से 
भ्रमर का प्रेम संगीत प्रतिध्वनित होता है । 


१०४ 


प्रदोषा 


प्रदोषा की शान्त और नीरब भव्यता से मुग्ध होकर 
दाशनिक बोला, “ईश्वर कितना सर्वज्ञ है ! दिवस के तुमुल 
ओर श्रम के बाद कितनी सुखद है यह सन्ध्या-कालीन 
शान्ति !? 


निश्चठ और तरल वातावरण को चीरती हुई, 
दाशनिक का ध्यान मंग करती हुई, न जाने कहूँ से आई 
चक्रव।की की करुण पुकार---प्रियतम, तुम कहाँ हो ?” 


अक्टूबर, १९३२. 
१०५ 


प्रम-रहस्य 
तुम्हारे हृदय में अन्धकार क्‍यों है ! 
तुम दीपक के पुजारी हो, दीपशिखा के लिए, तुम्हारे 
हृदय में आदर का स्थान नहीं है, इसी लिए वहाँ अन्ध- 
कार है । 


प्रेम तुम्हें क्‍यों नहीं प्रात होता ! 


तुम प्रेम को भूलकर प्रिय की आराधना में दत्तचित्त 
हो, इसीलिए, तुम्हे प्रेम नहीं प्रात्त होता । 


दिसम्बर, १९३०- 
१०६ 


प्रम-निझेर 


प्रेम ! प्रेम ! सारा संसार चिल्ला रहा है, प्रेम ! 
जिधर भी देखता हूँ, उधर ही तृषित आह उठ रही है, 
प्रेम ! 


१०७ 


छह हछे 87१ #& £ उं७3 4, बह 
२३ कै (3 6 


पागलों की तरह लोग भटके फिरते हें, रो रो कर 
कहते हैं “प्रेम की तलाश में हैं ! प्रेम कहा है ?” कभी कोई 
गिर पड़ता है तो शेष लम्बी साँस लेकर कहते हैं, 'प्रेम-पथ 
पर मर गया है, इसके धन्यभाग हैं !! फिर उसी प्रकार वे 
अपनी खोज में आगे बढ़े जाते हैं । 


सुना है प्रेम कहीं नहीं मिलता |. 

हा ! में यहाँ बैठा रो रहा हूँ, 'प्रेम का निर्झर मेरे 

है, आओ, अ ओ !! किन्त बे मेरी ओ 
पास है, आओ, अपनी तृषा बुझाओ -' किन्तु वे मरी ओर 
उपेक्षा की दृष्टि से देखते हैं, फिर भेरे हृदय को ठुकरश कर 


हे  चऑओ४ ! 
चल जात ह « 


दिसम्बर, १९३०. 





फ़्डल 


जब दीपक पर मंडराते हुए पतंगे उसकी शिखा में 
कूद कर अपने प्राण खो देते हैं, तब्र लोग कहते हैं “अगर 
वे मूख हैं, ओर उन्‍्मादवश अपने आपको भस्म कर देते 
हैं, तो इसमें ब्रिचोरे दीप का क्‍या दोष ?? 


किन्तु जब फूल मुरझाता है, तब कोई उससे 
समवेदना नहीं करता | सब यही कहते हैं, फूल को भ्रमरों की 
कुप्रद्त्ति से क्या प्रयोजन ? फूछ का कर्तव्य केवल इतना 
ही है क्रि प्रस्फुटित होकर अपना सौरभ ब्रिखय दे---उसे 
कोन पाता है, इसकी आलोचना करने का उसे अधिकार 
नहीं है । 


सितम्बर, १९३२. 
१०९ 


कला का गौरव 


स्त्रियां कहती हैं, हमने तुम्हारा निर्म्माण किया है, 
हम तुम्हारी अपेक्षा अधिक आदरणीया हैं । 


पुरुष उत्तर देते हैं, चित्र का आदर चित्रकार से 
अधिक होता है, यद्यपि चित्र का निर्म्माता वही होता है । 
हमारा ही गौरव अधिक है । 


दिसम्बर , १९३०. 
११० 


बहुरूपिया 


कक 


संन्‍्यासी कहता है, संसार का सार त्याग में ही है | 
[8 है ध्ये ञ्े 
त्याग ही भ्रम हैं, त्याग ही ध्येय हैं | 


जारी कहता है, प्रतिमा की उपासना में ही हमारा 
उु 9 
निस्तार है, उसे छोड़कर हमें शान्ति नहीं प्राप्त हो सकती । 


१११ 


युवक कहता है, प्रेम के बिना संसार फीका है। 
जिसने प्रेम नहीं किया उसका जीवन ही निष्फल है । 


च् वि च 
वृद्ध कहता है, यह प्रेम मरीचिका है | इस स्वप्न को 
छोड़कर हमें संयम की ओर प्रवृत्त होना चाहिए । 


च्् लच ञ€ 
गहस्थ कहता है, प्रवृत्तिपथ निवृत्त-पथ से उत्तम है, 
हमें उसी का अनुगमन करसा चाहिये | कमे ही हमारा 
एक मात्र आधार है। 
सब के हृदय में बसा हुआ ख्ार्थ इँसता है और 
चर है पक पे ० उ है हे 
कहता है, लोग मेरे इतने रूपों की उपासना करते हैं, किन्तु 


फिर भी मुझे कोई नहीं पहचान पाया ! 


दिसम्बर, १९३०, 


१$* 


लक्षण 


आंसू से भरने पर आंखें 
और चमकने लगती हँ। 
सुरभित हो उठता समीर 
जब कलिया झड़ने लगती हैं । 


बढ़ जाता है सीमाओं से 
जब तेरा यह मादक हास, 
समझ तुरत जाता हैँ मैं--- 
“अब आया समय ब्रिदा का पास |! 


दिसम्बर, १९३१, 


है 


११३ 


अनुरोध 


अभी नहीं---क्षण भर रुक जाओ--- 
महफिल के सुनने वालो ! 


मत वश्ञजित हो कोसो, है 
संगीत सुमन चुनने वालो ! 


नहीं मूक होगी यह वाणी---भंग न होगी तान--- 
दृट गई यदि बीणा तो भी झनक उठेंगे प्राण ! 


दिसम्बर, १९३२. 


११४ 


अपना गान 


इसी में ऊपा का अनुराग, 
इसी में भरी दिवस की श्रान्ति, 
इसी में रवि की सान्ध्यमयूर्त 
इसी में रजनी की उद्श्रानित; 


१९३ 


आद्रे से तारों की कंपर्कपी, 
व्योमगंगा का श्ञान्त प्रवाह, 
इसी में मेत्रों की गजना, 


#/ 


इसी मे तरलित विद्यद्दाह; 


कुसुम का रस परिपूरित हृदय, 
मधुप का लोछुपतामय स्पश, 
इसी में कॉटों का काठिन्य, 
इसी में स्फुट-कलियों का हर्ष; 


इसी में बत्रिखरा स्वर्ण पराग, 
इसी में सुरभित मनन्‍्द बतास, 
ऊर्म्मिमाला का पागल नृत्य, 
ओस की बूँदों का उल्ह्ास; 


११६ 


विरदिणी चकत्री की क्रन्दना, 
परखता-भाषित-कोमछ_ तान, 
इसी में अब्रहेला की टीस, 
इसी में प्रिय का प्रिय आह्यान; 


भरी आंखों की करुणा मीण, 
रिक्त हाथों स अज्जलि दान, 
पूण म खून को अनुभूति--- 
झून्‍्य मे॑ स्वप्नों का निम्माण: 


। क्रर प्रहार, 
में स्नेह सुधा का दान -- 
इस को जीवन इतिहास 


सान्‍त्वना 


जलनिधि की लहरों में छिटके 
वीणा के म्॒दु स्वर सी क्षीण, 
छलक छलक कर हो जाती है 
प्रमकथा सने में लीन ! 


११८ 


पर ओरों से भी होती हे 
यह जीवन वीथी की भूल--- 
ओरों के भी तो ठुकराए--- 


जाते हैँ पूजा के फूल ! 
न न नः 


गोधूली की नीरवता में 
चक्रवाक के रोने सा, 
सनी विट्परात्रि में घुखती 
विरह बेदना खोने सा; 


विरला ही समझे जिसकी 
पीड़ा पूरित उच्छु्लुछ तान, 
है. चर >.े 
एसा हैं अव्यक्त प्यास से 
भरा हुआ मेरा यह गान ' 


(१९, 


फिर भी रसिकों की रसना 
इसमें इस निधि को भॉपेगी, 
उजड़े से मानस बुख्नों में 


हु. 


प्रतिध्वनि इसकी कॉपगी ! 


नवम्बर १९३१. 


१२० 


मलयानिल के प्रति 


अरे ओ मालयानिल के वार ! 
मुझ मत छेड़ मुझे मत मार ! 


कक 


नहीं नवल कलिका हूं में तेरे सौरभ की प्यासी; 
मुरझाया भी फूल नहीं हूँ चुम्बन का अभिलाषी | 
जो उस से जी जाता-- 


डाल पर फिर इठलाता। 


में हूँ--क्या हूँ ! बीती मधुऋतु का हूँ एक भगोड़ा-- 

अपने ही पर स्मारक, जिसने जीवन-मोह न छोड़ा । 
सूख गया जो, झुलस गया जो, 
गिरते गिरते उल्झ गया जो--. 


व्यथा सूत्र में; उसी सहारे अब तक अड़ा हुआ हूँ, 

आज अंकुरित नवयुग में अनमिल सा खड़ा हुआ हूँ । 
चोटे सभी सहे जाता हूँ--- 
नहीं डाल से झड़ पाता हूँ ! 


१२२ 


तुझ से ताड़ित होकर में तो कंबल झड़ जाऊँगा, 
जलन हृदय की मिट जाएगी, दुःख से निबटाऊँगा | 
भव भी छट जाएगा--- 
हाथ न कुछ आएगा ! 


घूलि कणों में मिल कर ही तो में विराट होऊँगा--- 
विश्वनास्थ का अभिनेता हो, क्षुद्रभाव खोऊँगा | 
नष्ट होगी नश्वरता ही तो ! 
पर ये अलबेली ! मे ही हूँ इनका जीवन दर्पण--- 
इनके खिलते यौवन पर करता हूँ अज्ञलरलि अर्पण--- 
नहीं दिखाता हूँ में छाया 
(सच्ची है विधना की माया!) 


१३ 


मेरा हीन॒ पना ही उनकी सुन्दरता का मापक 

है म॒ुग्धाओं की अतुल्ति उस रूपराशि का ज्ञापक 
यही है प्रकृति तत्व विलक्षण 
मृत्यु में जीवन वैभत्र दशन * 


क्या है यद्यपि में हूँ बस निस्सीम झूत्य की मूति, 
लक्ष्य मुझी में उनके अप्रस्फूट जीवन की पूर्ति ! 
बूंद में उलझा पाराबार। 


के 


अरे ओ निदटुर मुझ मतमार ! 


सितम्बर, १९३१. 


सूक प्रार्थना 


पिता, मेरे शरीर में अब शक्ति नहीं रही, मेरे ह्न्द्य 

म॑ उल्लास भी नहीं रहा। किन्तु फिर भी तुमसे कुछ 

गने को इच्छा नहीं है। मेंने अनेकों पाप किए हे 

अनेकों व्यसनों का शिकार हुआ हूँ , इसलिए शायद वु॒म 
मेरी प्राथना न भी सुनो । 


हा 


मे तुम्हें अपनी व्यथा सुनाना भी नहीं चाहता । 
मेरे शरीर पर चिथड़े रह गए हैं, मेरा हृदय रो रहा हैं, 
किन्तु इस घनघोर वर्षा में में निर्भीक होकर चला जारहा 
हू । मेरे लिए यही उचित है कि तुम मुझे कष्ट दो। 
में उन्हें सह लगा क्योंकि वे मेरी कुवृत्तियों के फल हैं । 


किन्तु पिता, इन दीन निरबल फूलों ने, इन तरुण 
लतिकाओं ने, जिनके कलेवर व्यथा से कॉप रहे हें, 
जिनके अंकुर ओर कलियाँ निन्मिष नेत्रों से तुम्हारी 
ओर देख रहे हैं, इन की आह तो सुन लो, इन का दुख 
तो दूर कर दो ! 


में तो तुम से कुछ न माँगूगा, किन्तु क्या इन दीनों 
की मूक प्राथना भी न सुनोगे £ 


दिसम्बर, १९३०. 


१२६ 


प्रवृ त्ति-पथ 


म्हारी नगरी जलछ रही है, तुम खड़े देख रहे हो। 
किस आशा में खड़े हो ? 


वा £ वषरो इस आग को नहीं बुझा सकती | 
आर वषा हैं भी कहा ? इस ज्वलन्त ताप के आगे मेत्र 
कहां टिक सकेंगे ? क्षण भर ही में वे वाष्प होकर उड़ 
जायगे, आग उसी प्रकार धधकती ही रह जायगी ! 

वह ? वह दुःस्वप्त है, दुराशा है ! जिसे तुम कृष्ण 
वर्ण मेघ समझ कर प्रसन्न हो रहे हो, जिससे तुम धोर वृष्टि 
की आशा कर हो, वह मेघ्र नहीं हे, वह तुम्हारी जलती 
नगरी से उठता हुआ काला घुआओं है। उसमें ब्रिजली 
की चमक नहीं, बल्कि दीनों की आह प्रदीत्त हो रही है, 
शीतल जलकण नहीं, बल्कि उत्तत्त अश्रुकणों का प्रवाह 
थमा हुआ है ! 


इस व्यर्थ आश्या को छोड़ो, उठो, प्रवृत्तिपथ पर 
आओ ! | 


दि्सिम्बर, १९३०. 


चेतावनी 


तुम गोर वर्ण हो, हम श्याम हैं| किन्तु इस वर्ण 
भेद से गर्वान्वित न होना | 


१ 


यह तो मानते हैं कि श्वेत बादल काले बादलों से उच्चतर 
होते हैं । किन्तु क्या तुमने कभी यह भी सोचा है कि 
वायु के हलके से झोंके से भी श्वेत बादल अस्त-व्यस्त हो 
ते हैं क्योंकि उनमें जल का अभाव है । 


पे ५ 6 ७ गी चर पु हि 
ये काले बाइल सान्दय्य विहीन है, ब्रेडोल भी हे, 
किन्तु इनमें स्थिरता तो है, ये वायु के आगे छिजन्न तो नहीं 


होते ! 


तुम वर्णश्रेष्ठ ती हो, किन्ठु स्मरण रखना, इस 


इयामलछूता की ओट में भीषण विद्यज्ज्योति है, इस स्थूलता 


के पीछे प्रल्य का घोर प्रवाह छिया हुआ है ! 


गोरतनु, सोचो ओर सँमलो ! 


दिसम्बर, १९३०. 


१३० 

आतहड्ढः 


में बंदी हूँ, किन्तु मेरे अन्धनों की झंकार मानों 
कह रही है, “तू स्वतन्त्र है, यह बन्धन तेरी खतन्‍्त्रता 
के साक्षी हैं । 


ठम स्व॒तन्त्र हो, किन्तु भयभीत होकर कह रहे हो 
“इसे बन्दी रखे त्रिना हमारा निस्तार नहीं दे 


दिसम्बर, १९१३०, 


आशा 
बन्दी हूँ, एकमात्र आशा मृत्यु की आशा है । 


किन्तु फिर भी, न जाने क्‍यों, हृदय गा रहा है। 
मन कहता है, मूख, अपने कर्मों का प्रायश्वित कर, जी 
भर कर रोतो ले! पर हृदय में एक उद्दाम उल्श्स हिलोरे 
ले रहा है ! आँखों में आँसू छलछला रहे हैं, किन्तु एक 
अननुभूत आह्ाद से उनकी ज्योति बढ़ रही है ! 


१३९ 


उल्तात ! आह्ाद |! आशा ! विडम्बना है ! किन्तु 
फिर भी यह आश्ा---! 


कामना रोती है---तूने सब कुछ खो दिया, तेरा 
कोई आधार नहीं रहा | अब किस लिए जीता है? इस 
निरथक आशा को छोड़ ! 
भावना कहती है---अभी सब कुछ नहीं खोबा, 
कि अभी एक आधार शेष हे--यही आश्या ! 


5-२ १९३०. 


चाह 


नाथ, में उन्मुक्त होना नहीं चाहता। मुझे अपने 
परों में पड़ी श्रृंखलाएँ तोड़ते देख कर लोग कहते हैं, यह 
वीर हैं अपने बन्धनों को काट रहा है | किन्तु नाथ, तुम 
इस भूल में न पड़ना | में उन्मुक्त होना नहीं चाहता 
कंवल इन अस्थायी बन्धनों को काट कर ऐसी श्रृंखला 
में बंधना चाहता हूँ जिससे कभी भी उद्धार नद्ों सके ! 


अप्रैल, १९३१. 
१३४ 

न्ब्ग्म्मू 


कहाँ थे ? 


आज, जव् में बन्दी हूँ, जब्र देने के लिए मेरे गाल 
अपनी व्यथा के अतिरिक्त कुछ भी नहीं है, तत्र 


तुम 
आए हो---मुझ से बलि माँगने ! 


१३५ 


जब मेरे बन्धन नहीं थे, जब मेरा हृदय आनन्द से 
भरा हुआ था, तब तुमने मुझे उन्हीं साधारण व्यक्तियों 
में से समझा जिनसे तुम्हें कुछ आशा नहीं थी। फिर 
आज मुझे इस निर्धनता का, दैन्य का, बोध कराने क्‍यों 
आये हो ? 

तुम मुझसे स्वातन्त्रय का मार्ग पूछते हो--उसी 
स्वातन्त्र्य का जिसे मैं स्वयं खो चुका हूँ | बताओ, जब में 


विमुक्त था,जब मेरे पास सत्ता थी, उस समय तुम कहाँ थे £ 


अप्रठ, १९३१. 


१३६ 


विकल्प 


बेदी तेरी पर माँ, हम क्‍या शीश नवाएँ ! 
तेरे चरणों पर मां, हम क्या फूल चढ़ाएँ. ! 
हाथों में है खड्ध॒ हमारे, 
लोइह मुक्रुट है सिर पर- 
पूजा को ठहरें या समर क्षेत्र में जाएँ ? 


मन्दिर तेरे में मो, हम क्या दीप जगाएँ ? 

कैसे तेरी प्रतिमा की हम ज्योति बढ़ाएँ ? 
शत्रु रक्त की प्यासी है यह 
ढाल हमारी दीपक--- 


आरति को ठहरें या रण प्राह्गजण में जाएँ ? 
सितम्बर, १९३१. 


१३७ 


क्रान्ति पथे 


तोड़ो मदुल बल्छकी के ये 
सिसक सिसक रोते से तार, 
दूर करो संगीत कुञ्ञ से 
कृत्रिम फूलों का शशज्ञार ! 


१३८ 


भूलो कोमल, स्फीत स्नेह-स्वर 
भूलो क्रीड़ा का व्यापार, 
हृदय पटल से आज मिटा दो 
स्मृतियों का अमिनय-आगार ! 


भरव शेख नाद की मुँज 
फिर फिर वीरोचित छलकार, 
मुरझाए हृदयों में फिर से उठे 
गगन भेदी हुझार ! 


घघक उठ अन्तस्तऊ् में फिर 
क्रान्ति गीतिका की झकार--- 
विहल, विकल, विवश, पागल 
हो नाच उठे उन्‍्मद संसार ! 

दीस हो उठे उरस्थली में 
आशा की ज्वाला साकार, 
नस नस में उद्ण्ड हो उठे 
नव योवन रस का स्ञार ! 


तोड़ो वाद्य, छोड़ दो गायन, 
तज दो सकरुण हाहाकार; 
आगे है अब युद्ध-क्षेत्र--फिर, 
उसके आगे--कारगार | - 


देहली जल 
१८ फरवरी, १९३२. 


१४० 


प्रस्थान 


रणक्षेत्र जाने से पहले 
सेनिक ! जी भर रो लो ! 
अन्तर की कातरता को 
आंखों के जल से घोलो ! 


१४१ 


मत ले जाओ साथ जली 
पीड़ा की सूनी ससें, 
मत पेरों का बोझ बढ़ाओ 
लेकर दबी उससे ! 


वहाँ ? वहाँ पर केवल तुमको 
लड़ लड़ मरना होगा, 
गिरते भी ओऔरों के पथ से 
हट कर पड़ना होगा ! 


नहीं मिलेगा समय वहाँ 
यादें जीवित करने को, 
नहीं निमिष भर भी पाओगे 
हृदय दीप्त करने को ! 


१४२ 


एक लपेट---धधकती ज्वाला-- 
धूम्ररेतु. फिर काल्ण; 
शोणित, स्वेद, कीच से भर 
जायेगा जीत्रन प्याछा ! 


अभी, अमी पावन बूंदों से 
हृदय पटल को घथो लो! 
तोड़ो सेतुबन्ध आँखों के 
सैनिक ! जी भर रोलो ! 

१९४३ 


पराजय गान 


विजय ? विजेता | हा ! में तो हूँ 
स्वय पराजित हो आया ! 
जग में आदर पाने के 
अधिकार सभी में खो आया । 


नहीं शत्रु को शोणितसिक्त--.. 
धराशायी कर आया हूँ, 
नहीं छीन कर संकुल रण में 
शत्रु-पताका छाया हूँ ।. 


१४४ 


नहीं सुनाने आया हूँ मैं-... 
वीरों को वीरत्व कथा; 
होकर विजित,विमुख हो रण से 
घर आया हूं यथा तथा । 


गया कभी था अखिल विश्व को 
जीत स्वयं शासन करने--- 
गवे पूर्ण उन्नत ललाट .पर 
भैरव शोणतिकक धरने; 
समरभूमि की लाल धूल में 
बिखर गई वे आशाएँ; 
आया हूं में पछट आज, खो 
अपनी सब अभिलाषाएँ ! 


१४५ 


केवछ कहीं किसी के टटे 
हृदयगेह के कोने में, 
सुप्त प्रणय के आऑचल में मुख 


छिपा दीन हो रोने मैं--- 


में हूँ विजित, तिरस्कृत, घायल 
अंग हुए जाते हैं श्रान्त, 
लौट किन्तु आंया हूँ घर को 
जाने क्रिस आशा में श्रान्त ; 


इतने ही तक सीमित है मम 
घायल प्राणों की अब प्यास, 
और कहीं आश्रय पाने की 
नहीं रही अब मुझ को आस ! 


१४६ 


भम्म गेह की टूटी प्राचीरों का 

कर फिर से निर्माण, 

आत्मभत्सना की छाया में 

सुला सुला बिखरे अरमान; 
अन्धकार में तड़प-तड़प कर 
मुझ को अब सो जाने दो--- 
विजिगीषा की स्मृति में 
विजित व्यथा को आज भुलाने दो ! 


. देहली जेल 
१६ फरवरी, १९३२. 


१४७ 


असाफल्य 


कहाँ ? देव ! कितना भी चाहूँ , 
: नहीं दिखा वह पाता हूँ--- 
रोकर, हँसकर, दंत पीस कर 
असफल ही रह जाता हूँ ! 


१४८ 


उमड़ उमड़ आता है मानस 
में भावों का पारावार--- 
किन्तु कहाँ रसना में शाक्ति 
सुझाए वह उलझा ससार ! 


दिया हृदव तो तुमने प्रेमी 

जिसमे भरत रुदन अथाह--- 

खोले नयन द्वार तो भी क्‍या 

बह पावे वह प्रल्य प्रवाह ! 
गायन को यति में ही तुम कर 
लेना कविता का निर्म्माण--- 
रुद्ध गीत में भी पा लेना 
भाव पयोनिधि का परिणाम ! 


१४९ 


विश्वनाथ! ठुकरा मेरे कल्पना- 
जगत्‌ को मत देना-- 
तेरी सेवा में अर्पित है 
यही जान अपना लेना ! 


देहली जेल 
१२ दिसम्बर, १९३१. 


१५० 


कवि 


एक तीश्ण अपांग से कविता उत्नन्न हो जाती है, 
एक चुम्बन में प्रणय फलीम्रत हो जाता हैं, 


पर मे अखिल विश्व का प्रेम खोजता फिरता हूँ, 
क्योंकि में उस के असेख्य हृदयों का गाथाकार हूँ । 


एक ही टीस से आँसू उमड़ आता है, 
एक किड़की से हृदय उच्छवलित हो उठता है। 


पर में अखिल विश्व की पीड़ा सश्वित कर रहा हेँ -_ 


क्योंकि में जीवन का कवि हूँ । 


सितम्बर, १९३२. 


